ગેજેટ ડેસ્કઃ HMD Globalનો આગામી ફ્લેગશિપ સ્માર્ટફોન Nokia 9 ચાલુ વર્ષે જ લોન્ચ થઇ શકે છે. નોકિયા 9 ઘણીવાર ઇન્ટરનેટ પર લીક થઇ ચૂક્યો છે. Nokia 9ની ખાસિયત તેનું કેમેરા સેટઅપ છે. લીક ફોટો અનુસાર, નોકિયા 9ની બેક પેનલ પર 6 કટઆઉટ છે. છમાંથી ત્રણ કટઆઉટમાં ઝેઇસ (Zeiss) બ્રાન્ડના સેન્સર, એકમાં ફ્લેશ અને બે અન્ય કટઆઉટમાં શું હશે તે હજુ ખબર નથી. આ ફોટો પહેલા ચીનની વેબસાઇટ Baidu પર સામે આવ્યો હતો, જો કે બાદમાં તેને ડિલીટ કરવામાં આવ્યો હતો. હવે, નોકિયા 9ની બેકપેનલનો ફોટો વેબસાઇટ SlashLeaks પર અપલોડ કરવામાં આવ્યો હતો. ફોટોમાં હેક્ઝાગોન આકારમાં કટઆઉટ દેખાઇ રહ્યો છે. નોકિયા 9ની બેક પેનલને જોતાં લાગે છે કે, તે ગ્લાસની બનેલો છે. આ હેન્ડસેટ વાયરલેસ ચાર્જિંગની સાથે આવી શકે છે, ફોનની બેક પેનલ પર નીચે તરફ એન્ડ્રોઇડ વન લખેલું દેખાઇ રહ્યું છે. નોકિયા 9ને ગૂગલના લેટેસ્ટ એન્ડ્રોઇડ વર્ઝન Android Pieની સાથે લોન્ચ કરવામાં આવી શકે છે.